השמדת לא-יהודים במלחמת העולם השנייה
השמדת לא-יהודים על ידי גרמניה הנאצית ובעלות בריתה

| קבוצות עיקריות אשר היו נתונות להשמדה על ידי גרמניה הנאצית ובעלות בריתה בשנות מלחמת העולם השנייה> סימון | קבוצות עיקריות אשר היו נתונות להשמדה על ידי גרמניה הנאצית ובעלות בריתה בשנות מלחמת העולם השנייה> קבוצה | קבוצות עיקריות אשר היו נתונות להשמדה על ידי גרמניה הנאצית ובעלות בריתה בשנות מלחמת העולם השנייה> אירוע | קבוצות עיקריות אשר היו נתונות להשמדה על ידי גרמניה הנאצית ובעלות בריתה בשנות מלחמת העולם השנייה> כמות ההרוגים |
| --- | --- | --- | --- |
|  | שבויי מלחמה סובייטים | רצח שבויי מלחמה סובייטים | 2,800,000–3,300,000 |
|  | פולנים | הרג המוני של פולנים | כ־3-1.8 מיליון |
| (אין) | סרבים | רצח העם הסרבי | כ-500,000 |
|  | בעלי מוגבלות: עיוורים, חירשים, חולי נפש, חולים במחלות כרוניות ועוד | תוכנית T4 - אותנסיה | כ-270,000 |
|  | צוענים | השמדת הצוענים | 130,000–500,000 |
|  | אסירים פוליטיים: בונים חופשיים | רדיפת הבונים החופשיים | 80,000–200,000 |
|  | גברים הומוסקסואלים | רדיפת ההומוסקסואלים | 5,000–15,000 |
|  | עדי יהוה | רדיפת עדי יהוה | 5,000-1,250 |
| (אין) | הרג של אנשים שחורים שחיו בגרמניה בעת עליית הנאצים לשלטון | רדיפת שחורים בגרמניה הנאצית | כ-25,000 |
בעוד מספר הנספים היהודים מוסכם בדרך-כלל על החוקרים, הרי שמספר הנספים הלא-יהודים שנוי במחלוקת, וההערכות לגביו נעות בין 9 מיליון ועד קרוב ל-20 מיליון. חלק מהפער נובע מהקושי להגדיר מהו פשע מלחמה. בעוד שמוסכם על הכול כי שליחת בני אדם למחנות ריכוז והשמדה או ירי המוני בחסרי אונים היא פשע נגד האנושות בכל מקרה, כפי שעשו הנאצים לרבים מהיהודים, מהצוענים, הנכים ואחרים, הרי רבים מתו לא כתוצאה מפעולת רצח ישירה אלא באופן עקיף כתוצאה מרעב ומחלות שנבעו מהתנאים הנוראיים במחנות הריכוז או במחנות השבויים לחיילים מצבא ברית המועצות. מחלוקת נוספת היא בעניין הכללתם של נספים שמתו כתוצאה מנסיבות המלחמה. לדוגמה, פליט פולני שנמלט מביתו מאימת הכוחות הגרמניים ומת בדרך, עשוי להיחשב בחלק מן המחקרים כמי שנרצח, ובחלק אחר כמי שמת מנסיבות המלחמה.
בעיה נוספת שמקשה על ההערכות לגבי מספר הנספים הלא-יהודים, היא היעדר תיעוד מספיק. הקהילות היהודיות במזרח אירופה היו לרוב מאורגנות, וכללו רישום מדויק למדי של מספר חברי הקהילות ואף שמותיהם. כמו כן, כיוון שרוב היהודים הנספים נספו במחנות ריכוז והשמדה, אפשר להיעזר בתיעוד הגרמני לגבי ה"משלוחים" למחנות, תיעוד שהוא מדויק ומפורט ברוב המקרים. לעומת זאת, רוב הנספים הלא-יהודים נרצחו, ככל הנראה, מחוץ למחנות הריכוז וההשמדה, ולא נערך תיעוד מפורט של ההשמדה הזו בשעת מעשה. כמו כן, ההגירה ההמונית הכפויה שהתחוללה אחרי מלחמת העולם השנייה בין אוקראינה, פולין וגרמניה, מקשה עוד יותר לשחזר את מספר תושבי הערים והעיירות באזורים הפגועים.
חיילים גרמנים מוציאים להורג אזרחים פולנים לא-יהודים באזור קרקוב
קבר המוני בדמבלין של שבויי מלחמה סובייטים אשר הוצאו להורג על ידי חיילים גרמניים
נשים וילדים סרבים במחנה ריכוז בקרואטיה
פינוי נכים וחולי נפש גרמניים להוצאה להורג בבוואריה
אסירים הומוסקסואלים במחנה הריכוז זקסנהאוזן
צוענים גרמניים נאספים לגירוש בעיירה בסמוך לשטוטגרט
הנאצים קידמו שנאת זרים וגזענות נגד כל הגזעים ה"לא-אריים". תושבי גרמניה ממוצא אפריקאי ושבויי מלחמה שחורים, דוגמת חיילים ממושבות צרפת באפריקה ואפרו-אמריקאים, היו גם הם קורבנות של מדיניות הגזע הנאצית. עם עליית הנאצים לשלטון חיו באזור הריין מאות ילדים אפרו-גרמנים, צאצאים של אמהות גרמניות וחיילים אפריקאים שהובאו במהלך הכיבוש הצרפתי במלחמת העולם הראשונה. במיין קאמפף תיאר היטלר את ילדים אלו כזיהום של הגזע הלבן "על ידי דם כושי על הריין בלב אירופה" לפי היטלר, "היהודים היו אחראים להכנסת כושים לארץ הריין, מתוך רעיון אולטימטיבי להרוס את הגזע הלבן שהם שונאים ובכך להוריד את רמתו התרבותית והפוליטית כדי שהיהודי יוכל לשלוט". היטלר גם כינה שחורים כ"קופים למחצה". הוא טען שהקניית חינוך גבוה לשחורים אינו רק חטא נגד "הבורא הנצחי"; והוא אלא רק אילוף, "כמו של פודל".